ผมอายุ 41 ปี ในช่วงปีนี้ได้เกิดอาการหัวใจเต้นเร็วผิดปกติ 4 ครั้ง ครั้งแรกช่วงต้นปี อีก 3 ครั้งเกิดในช่วง 2-3 เดือนนี้ เต้นแรงเร็วจนหน้าอกกระเพื่อม มีอาการหายใจเบา หายใจลึกๆไม่ค่อยได้ อาการจะคงอยู่ประมาณ 10 นาที ตอนเกิดอาการ 2 ครั้งแรก เกิดตอนใช้ชีวิตประจำวันปกติ แต่ 2 ครั้งล่าสุดเกิดตอนก้มเก็บของที่พื้น ผมเคยตรวจสุขภาพประจำปีเมื่อกลางปี คลื่นไฟฟ้าหัวใจปกติ แต่ไขมันในเลือดสูง จากอาการ/ข้อมูลที่แจ้งไป ผมมีภาวะเสี่ยงเป็นอะไรยังไงแค่ไหนครับ ขอบล่วงหน้าครับ
สวัสดีค่ะ อาการหัวใจเต้นเร็วผิดปกติ เกิน 100 ครั้งต่อนาที อาจเกิดจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริมหากมีอาการใจสั่น ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมค่ะว่ามีการทำงานของหัวใจที่ยังปกติอยู่หรือไม่ แพทย์อาจเอ็กซเรย์ปอดและตรวจคลื่นไฟฟ้าหัวใจให้เบื้องต้น ถ้าพบความผิดปกติควรพบแพทย์ด้านหัวใจต่อไป